تورخم کې راستنېدونکو کډوالو ته د ژمنې البسې ور کړه پیل شوه. نن چهارشنبه د روان سپوږمیز کال د رجب المرجب میاشتې په ۱۹مه نېټه د افغانی سرې میاشتې له لوری د ننګرهار ولایت تورخم ښار ګوټی د کډوالو په عمری پنډغالی کې له پاکستانه تازه راستنېدونکو ۴۵۵ کډوالو کورنیو ته د ژمنې البسې ور کړه پیل شوه. یاد مرسته چې د نړیوال فدارسیون په مالی لګښت چمتو شوې، په کې نن ورځ ۳۴ کورنیو کې هرې کورنۍ ته د نارینه وو، ښځینه وو او ماشومانو جمپرونه، څادرونه، جرابې، بوټان، بنیانونه، دستکشې او نور بېلابېل ډول ژمنۍ البسه ور کړل شوه. د یادونې وړ ده، چې یاده مرسته د افغانی سرې میاشتې له لوری له راستنېدونکو کډوالو سره د تورخم فرضیې کرښې دروازې ته څېرمه او د کډوالو د عمری پنډغالی په خروجی دروازه کې ویشل کېږی.